شجاع اللہ

استاد شجاع اللہ (پیدائش: 1912ء - وفات: 20 اپریل، 1980ء) پاکستان کے مشہور مصور اور جامعہ پنجاب کے فائن آرٹس ڈیپارٹمنٹ اور نیشنل کالج آف آرٹس میں استاد تھے۔ وہ منی ایچر پینٹنگز میں تخصیص رکھتے تھے۔

 حالات زندگی 
استاد شجاع اللہ 1912ء کوالور، برطانوی ہندوستان میں پیدا ہوئے جہاں ان کے بزرگ دہلی سے آکر آباد ہوئے تھے۔ استاد شجاع اللہ کے والد بھی ایک اچھے مصور تھے جنھوں نے شجاع اللہ کو منی ایچر پینٹنگ بنانے کے ساتھ اس پینٹنگ کے لیے خصوصی کاغذ، جسے وصلی کہا جاتا ہے تیار کرنے کی بھی تربیت دی۔ص 493، پاکستان کرونیکل، عقیل عباس جعفری، ورثہ / فضلی سنز، کراچی، 2010ء

تقسیم ہند کے بعد استاد شجاع اللہ پاکستان آ گئے اور پہلے راولپنڈی اور پھر لاہور میں سکونت پزیر ہوئے۔ استاد شجاع اللہ تقریباً 20برس تک جامعہ پنجاب کے شعبہ فائن آرٹس اور نیشنل کالج آف آرٹس سے وابستہ رہے۔

استاد شجاع اللہ منی ایچر پینٹنگ کے مختلف اسالیب کے جنہیں کانگڑا، راجپوت، دکنی اور مغل کے نام سے یاد کیا جاتا ہے ماہر تھے۔ وہ حاجی محمد شریف کے بعد منی ایچر پینٹنگ کے سب سے بڑے مصور تسلیم کیے جاتے ہیں۔

 وفات 
استاد شجاع اللہ 20 اپریل، 1980ء کو لاہور، پاکستان میں وفات پا گئے ۔

 حوالہ جات 

زمرہ:1889ء کی پیدائشیں
زمرہ:1978ء کی وفیات
زمرہ:بیسویں صدی کے پاکستانی مصور
زمرہ:پاکستانی مسلم شخصیات
زمرہ:پاکستانی معلمین
زمرہ:جامعہ پنجاب کی شخصیات
زمرہ:لاہوری شخصیات